— Калі трактаваць азначэнні паняццяў “мастацтва” і “дызайн” строга ў навуковым кантэксце, то дызайн (як і архітэктура) належыць да сферы матэрыяльна-мастацкай культуры, а не мастацтва. Тут мне могуць запярэчыць: як жа так, калі дызайнер уключае ў свой прафесійны арсенал тыя ж формаўтваральныя фактары ды працуе з вобразамі нароўні з мастаком? Аднак гэты складнік выконвае ў дызайне прынцыпова іншую ролю, чым у мастацтве. Па азначэнні Канта, эстэтычны аспект — гэта суджэнне суб’ектыўнага густу. І ў дызайне ён заўсёды носіць кантэкстуальны, дастаткова адносны і ўмоўны характар — у адрозненне ад мастацтва. Дарэчы, гэта пераканаўча даказаў на канкрэтных прыкладах яшчэ Сакрат!